Noc s Metalindou

Noc s Metalindou je koncertný album slovenskej rockovej skupiny Metalinda. Album v roku 1996 vydalo hudobné vydavateľstvo Meta Music. 

Nahrávky na album vznikli počas koncertného turné skupiny Metalinda, ktoré malo spoločný názov „Noc s Metalindou“. Nahrávalo sa v mestách Gelnica, Revúca, Moravský Ján, Banská Bystrica, Rimavská Sobota, Nitra, Vráble, Partizánske, Ružomberok, Prešov, Veľké Kapušany, Trebišov, Michalovce a Vranov nad Topľou. Medzi nahrávkami sú všetky vtedajšie osvedčené hity kapely a jedna originálna skladba, „V nebi sa už nemusíme stretnúť“, ktorá je na tomto albume v elektrickej hardrockovej verzii. K tejto skladbe bol nakrútený videoklip, na ktorom je zostrih záberov z koncertného turné. Na tomto turné prebehla počas koncertov krátka súťaž, na ktorej náhodní diváci, deti z publika, zaspievali niektorú z piesní kapely. Skladba „V nebi sa už nemusíme stretnúť“ neskôr vyšla v akustickej verzii aj na nasledujúcom štúdiovom albume skupiny Metalinda, ktorý v roku 1966 vydali pod názvom Na kolenách. Ďalšou nahrávkou, ktorá sa na tomto albume môže považovať za bonus je pieseň „Kovový kráľ“. Skupina Metalinda ju nahrala s predskupinou ich koncertného turné, ktorou bola kapela Dorian Gray.

 Zoznam skladieb 

 Zostava 
 Metalinda
 Pavel Drapák - spev, vokály
 Peter Sámel - gitara, vokály
 Fero Gašparík - basová gitara
 Ján Lapoš - bicie
 Pavol Bartovic - klávesové nástroje
 Produkcia
 Igor Demčák - nahrávanie
 Ján Machút - nahrávanie, mixovanie
 Slavomír Siváček - fotografie
 Alexander Klinko - dizajn

 Referencie 

Kategória:Hudobné albumy z 1996
Kategória:Albumy skupiny Metalinda